**กระบวนการจ้างงานคนพิการฯ ตามมาตรา 33 , 34 และ 35**

**แห่ง พ.ร.บ. ส่งเสริมและพัฒนาคุณภาพชีวิตคนพิการ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2556**

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| **มาตรา 33**  **1. การนับจำนวนผู้ปฏิบัติงานที่จะนำมาคำนวณจำนวนคนพิการที่ต้องรับเข้าทำงาน**  1.1 กรณีหน่วยงานของรัฐ องค์กรปกครองส่วนท้องถิ่น รัฐวิสาหกิจ (เฉพาะที่จัดตั้งโดยพระราชบัญญัติ และพระราชกฤษฎีกาเท่านั้น หากจัดตั้งโดย พ.ร.บ.งบประมาณ พ.ศ. 2502 เช่น ปตท. การท่าอากาศยาน การบินไทย แคทเทเลคอม) / หน่วยงานอื่นของรัฐ (เช่น องค์กรอิสระ) | - นับจำนวนผู้ปฏิบัติงานทั้งหมดเข้าด้วยกัน  - นับจำนวนผู้ปฏิบัติตามนิติบุคคล  (ผู้ปฏิบัติงาน หมายถึง ข้าราชการ ลูกจ้างประจำ พนักงานราชการ พนักงาน ยกเว้นลูกจ้างชั่วคราว และลูกจ้างโครงการ) | นับ ณ 1 ตุลาคม ของแต่ละปี | - หน่วยงานของรัฐ  - องค์กรปกครองส่วนท้องถิ่น  - รัฐวิสาหกิจ  - หน่วยงานอื่นของรัฐ | **ประเภทคนพิการที่สามารถจ้างได้** ได้แก่ คนพิการทุกประเภท อายุไม่ต่ำกว่า 15 ปี  **- สภาพการจ้าง**  - จ้างเต็มเวลา รูปแบบเป็นลูกจ้างประจำ  **- การจ่ายค่าตอบแทน**  - เป็นรายเดือนหรือรายวันตามอัตราค่าจ้างขั้นต่ำ  **- ระยะเวลาการจ้าง**  - ไม่น้อยกว่า 1 ปี ตั้งแต่ 1 ม.ค. – ธ.ค. ของปี |
| 1.2 กรณีเอกชน | - นับจำนวนลูกจ้างทั้งหมด และหากมีหน่วยงานและสาขา ให้นับจำนวนลูกจ้างทุกสาขาเข้าด้วยกัน | นับ ณ 1 ตุลาคม ของแต่ละปี |  |
| **2. การรับคนพิการตามอัตราส่วนที่กฎหมายกำหนด** | - สถานประกอบการและหน่วยงานของรัฐสามารถเลือกใช้วิธีการใดวิธีการหนึ่งหรือทั้ง 3 วิธี ตามมาตรา 33 มาตรา 34 และมาตรา 35 (กรณีหน่วยงานของรัฐสามารถเลือกได้ 2 วิธี คือ มาตรา 33 และ มาตรา 35 เท่านั้น) | 1 ตุลาคม – 31 ธันวาคม | นายจ้าง/เจ้าของสถานประกอบการ/หน่วยงานของรัฐ |

-2-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| **3. การแจ้งผลการปฏิบัติ**  - กรณีมาตรา 33 และมาตรา 34 | - สถานประกอบการ/นายจ้างที่สำนักงานใหญ่นิติบุคคลนั้นตั้งอยู่ ในกรุงเทพมหานคร แจ้งที่กรมส่งเสริมและพัฒนาคุณภาพชีวิตคนพิการ  - สถานประกอบการ/นายจ้างมีที่ตั้งสำนักงานใหญ่ที่นิติบุคคลนั้นตั้งอยู่ในจังหวัดต่างๆ แจ้งที่สำนักงานพัฒนาสังคมและความมั่นคงของมนุษย์จังหวัด | ภายในวันที่ 31 มกราคมของปี  ภายในวันที่ 31 มกราคมของปี | กรมส่งเสริมและพัฒนาคุณภาพชีวิตคนพิการ |  |
| **4. การสรรหาคนพิการ**  4.1 หน่วยงานของรัฐ  - กรณีเป็นข้าราชการ  - กรณีเป็นพนักงานราชการ | - ผู้สมัครเข้าทำงานต้องสอบผ่านภาค ก. ก่อน  - จัดสอบแข่งขันกันเองระหว่างคนพิการ  - จัดสอบแข่งขันระหว่างคนพิการ  (ตามหนังสือสำนักงาน ก.พ. ที่ นร 1004/ว 22 ลงวันที่ 17 สิงหาคม 2554 เรื่อง การสรรหาและเลือกสรรคนพิการเข้ารับราชการ และที่ นร 1004.1/คพก/พิเศษ 1791 ลงวันที่ 17 สิงหาคม 2554 เรื่อง การสรรหาและเลือกสรรคนพิการเป็นพนักงานราชการ | -  -  - | หน่วยงานของรัฐ | - การประกาศรับสมัครคนพิการเข้าทำงาน ต้องไม่มีถ้อยคำที่เสมือนเป็นการเลือกปฏิบัติ |
| 4.2 นายจ้าง/สถานประกอบการ | - สรรหาตามวิธีที่กำหนดเอง | - | นายจ้าง/สถานประกอบการ |  |
| 5 แนวทางการจ้างงานให้คนพิการทำงานในชุมชน หรือองค์กรสาธารณประโยชน์ | 1. เป็นการจ้างงานตามมาตรา 5 แห่ง พระราชบัญญัติคุ้มครองแรงงาน พ.ศ. 2541 คือลูกจ้างตกลงทำงานให้ และนายจ้างจ่ายค่าจ้างให้ตลอดระยะเวลาที่ทำงาน โดยนายจ้ามี อำนาจปกครองบังคับบัญชา หรือลงโทษลูกจ้าง |  |  | 1. การจ้างคนพิการสามารถ จ้างได้มากกว่าที่กำหนดในกฎกระทรวง  2. การจ้างคนพิการไปทำสาธารณประโยชน์ควรคำนึง ถึงความรู้ |

-3-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
|  | 2. นายจ้าง/เจ้าของสถานประกอบการ รับ คนพิการเข้าเป็นพนักงานตามเงื่อนไขการจ้างงานปกติของบริษัท (ไม่มีการเลือกปฏิบัติอันไม่เป็นธรรมต่อคนพิการและคนไม่พิการ) และเป็นการจ้างงานที่สอดคล้องและได้รับความคุ้มครองตามกฎหมายแรงงานต่าง ๆ ที่เกี่ยวข้อง  3. นายจ้าง/เจ้าของสถานประกอบการมอบหมาย ให้คนพิการปฏิบัติงานในฐานะพนักงานของบริษัท เพื่อให้การสนับสนุนภารกิจอันเป็นประโยชน์สาธารณะทั้งทางตรงและทางอ้อม แก่องค์กรในชุมชนหรือองค์กรสาธารณประโยชน์ (ทั้งที่มีการจัดตั้งอย่างเป็นทางการและไม่เป็นทางการ เช่น ชมรมต่าง ๆ)  4. นายจ้าง/เจ้าของสถานประกอบการมอบหมายให้หน่วยงานในพื้นที่ กำหนดภารกิจและกำกับการทำงานของพนักงานคนพิการ และรายงานผลการทำงานต่อบริษัทเป็นระยะ ตามที่นายจ้าง/เจ้าของสถานประกอบการกำหนด และนายจ้าง/เจ้าของสถานประกอบการคงไว้ซึ่งอำนาจปกครองบังคับบัญชาหรือลงโทษพนักงาน  5. ต้นสังกัดจัดทำเอกสารระบุการมาปฏิบัติงานของพนักงานคนพิการตามแบบที่นายจ้าง/เจ้าของสถานประกอบการกำหนด และส่งให้นายจ้าง/เจ้าของสถานประกอบการทำการจ่ายค่าจ้างทุกเดือน |  |  | ความสามารถ วุฒิการ ศึกษา และค่าจ้าง ให้เป็นไปตามที่กฎหมายกำหนดด้วย |

-4-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| **มาตรา 34**  **1. จำนวนเงินที่ต้องส่งเข้ากองทุน** | - นายจ้าง/เจ้าของสถานประกอบการ ที่ไม่ได้รับ คนพิการเข้าทำงานตามที่กำหนดในมาตรา 33 และไม่ได้ดำเนินการตามมาตรา 35 จะต้องส่งเงินเข้ากองทุนเป็นรายปี โดยคำนวณจากอัตราต่ำสุดของอัตราค่าจ้างขั้นต่ำตามกฎหมายว่าด้วยการคุ้มครองแรงงาน ที่ใช้บังคับหลังสุดในปีก่อนปีที่มีหน้าที่ ส่งเงินเข้ากองทุน คูณด้วยสามร้อยหกสิบห้า และคูณด้วยจำนวนคนพิการที่ไม่ได้รับเข้าทำงาน | ภายในวันที่ 31 มกราคม  ของแต่ละปี | นายจ้าง/เจ้าของ  สถานประกอบการ | - **ปัจจุบัน** อัตราค่าจ้างขั้นต่ำ 300 บาท/วัน ทั่วประเทศ + จำนวนเงินที่ต้องส่งเข้ากองทุนต่อคนพิการ 1 คน  300 บาท x 365 วัน  = 109,500 บาท |
| **2. วิธีการส่งเงิน** | - ส่งเป็นเงินสด เช็คขีดคร่อม หรือธนาณัติสั่งจ่ายกองทุน โดยส่งไปยังกรมส่งเสริมและพัฒนาคุณภาพ ชีวิตคนพิการ หรือสำนักงานพัฒนาสังคมและ ความมั่นคงของมนุษย์จังหวัด ที่ตั้งของสำนักงานใหญ่สถานประกอบการตั้งอยู่ | 31 มกราคม ของปีที่มีหน้าที่ | - นายจ้าง/เจ้าของสถานประกอบการ/ - กรมส่งเสริมและพัฒนาคุณภาพชีวิตคนพิการ และสำนักงานพัฒนาสังคมและความมั่นคงของมนุษย์ |  |
| **3. การผิดนัดชำระหนี้**  - ไม่ได้ส่งเงินเข้ากองทุน  - ส่งล่าช้า  - ส่งไม่ครบถ้วน | - เสียดอกเบี้ยในอัตราร้อยละเจ็ดครึ่งต่อปีของจำนวนเงินที่ยังไม่ได้ส่งเข้ากองทุน | คิดดอกเบี้ยตั้งแต่วันที่  1 กุมภาพันธ์ ของปีเป็นต้นไป | นายจ้าง/เจ้าของ สถานประกอบการ |  |

-5-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| **มาตรา 35**  **1. วิธีการดำเนินงาน ตามมาตรา 35**  **1.1 การให้สัมปทาน**  **1.2 การจัดสถานที่จำหน่ายสินค้าหรือบริการ**  **1.3 การจัดจ้างเหมาช่วงงานหรือจ้างเหมาบริการ**  **1.4 การฝึกงาน**  **1.5 การจัดให้มีอุปกรณ์ หรือมีสิ่งอำนวยความสะดวก** | - การให้สิทธิแก่คนพิการหรือผู้ดูแลคนพิการได้ใช้ประโยชน์จากทรัพย์สินในการประกอบอาชีพ  - การจัดสถานที่บริเวณองค์กรหรือสถานประกอบการ ไม่ว่าจะเป็นภายในหรือภายนอก เพื่อให้คนพิการหรือผู้ดูแลคนพิการได้ใช้ประโยชน์ในการประกอบอาชีพ  - การจ้างเหมาช่วงงานหรือการจ้างเหมาบริการจากคนพิการหรือผู้ดูแลคนพิการ เพื่อประโยชน์ของหน่วยงานของรัฐ นายจ้างหรือเจ้าของสถานประกอบการแห่งนั้น  - การเพิ่มพูนความรู้ ทักษะ ประสบการณ์ หรือการถ่ายทอดวิทยาการหรือเทคโนโลยีที่สามารถนำไปประกอบอาชีพได้  - การจัดให้มีเครื่องช่วยอำนวยความสะดวกซึ่งเคลื่อนที่หรือเคลื่อนย้ายได้ เพื่อให้คนพิการเข้าถึงและใช้ประโยชน์ในการประกอบอาชีพได้บนพื้นฐานของความต้องการพิเศษของคนพิการแต่ละประเภท | -  -  -  -  - |  | - การปฏิบัติตามมาตรา 35 ไม่ได้รับสิทธิการลดหย่อนภาษีเงินได้ เนื่องจากเป็นการสนับสนุนให้คนพิการหรือผู้ดูแลคนพิการมีอาชีพ มีงานทำ (ตามพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ 499) พ.ศ. 2553) แต่ได้รับสิทธิตามกฎหมายสรรพากรประมวลรัษฎากรเดิม เช่น วิธีที่ 7 การให้ความช่วยเหลืออื่นใด มี 2 แบบ คือ ให้ของ / เงิน / อุปกรณ์เพื่อสร้างงานสร้างอาชีพ และซื้อสินค้าจากคนพิการ การให้ของจะไปเข้าข่ายประมวลรัษฎากรเป็นค่าใช้จ่ายของบริษัทสามารถหักลดได้  - ค่าจ้างสามารถนำไปหักเป็นค่าใช้จ่ายได้ |

-6-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| **1.6 การจัดให้มีล่ามภาษามือ**  **1.7 การให้ความช่วยเหลืออื่นใด**  **(ให้เงิน ซื้อสินค้าจากคนพิการ ฯลฯ)** | - การจ้างบุคคลซึ่งจดแจ้งเป็นล่ามภาษามือต่อ กรมส่งเสริมและพัฒนาคุณภาพชีวิตคนพิการ เพื่อให้บริการแก่คนพิการทางการได้ยินหรือสื่อความหมาย  - การให้ความช่วยเหลือแก่คนพิการหรือผู้ดูแลคนพิการโดยตรง เพื่อให้คนพิการหรือผู้ดูแลคนพิการสามารถประกอบอาชีพหรือมีรายได้ | -  - |  | - สัดส่วนล่าม 1 คน ต่อคนพิการ 20 คน |
| **2. การให้สิทธิของหน่วยงานของรัฐ นายจ้าง/เจ้าของสถานประกอบการ** | 1. แจ้งการให้สิทธิ ณ ท้องที่ที่เป็นที่ตั้งของหน่วยงานของรัฐหรือนายจ้างหรือเจ้าของสถานประกอบการ ดังนี้  - ในเขตกรุงเทพมหานคร ให้แจ้ง ณ สำนักงานจัดหางานกรุงเทพ  - ในเขตจังหวัดอื่น ให้แจ้ง ณ สำนักงาน จัดหางานจังหวัด  2. ดำเนินการให้เข้ารับสิทธิ | - ภายในวันที่ 31 ธันวาคม  ของทุกปี | - สำนักงานจัดหางานกรุงเทพ เขตพื้นที่ 1-10  - สำนักงานจัดหางานจังหวัดทุกจังหวัด |  |

-7-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| **3. การขอรับสิทธิของคนพิการหรือผู้ดูแลคนพิการ** | คนพิการหรือผู้ดูแลคนพิการให้ยื่นคำขอรับสิทธิ ณ สถานที่ดังต่อไปนี้  - ในเขตกรุงเทพมหานครให้ยื่น ณ สำนักงาน จัดหางานกรุงเทพ  - ในเขตจังหวัดอื่นให้ยื่น ณ สำนักงานจัดหางานจังหวัด | - ภายในวันที่ 31 ธันวาคม  ของทุกปี | - สำนักงานจัดหางานกรุงเทพ เขตพื้นที่ 1-10  - สำนักงานจัดหางานจังหวัดทุกจังหวัด |  |
| **4. การทำสัญญาหรือข้อตกลงการยินยอมให้คนพิการ/ผู้ดูแลคนพิการใช้สิทธิ** | - ให้มีการจัดทำสัญญาหรือข้อตกลงกันระหว่างหน่วยงานของรัฐ/นายจ้าง/สถานประกอบการกับคนพิการหรือผู้ดูแลคนพิการ  - แจ้งผลการดำเนินงานต่อสำนักงานจัดหางานกรุงเทพหรือสำนักงานจัดหางานจังหวัด | - |  |  |
| **5. การใช้สิทธิแทนคนพิการ** | กรณีผู้ดูแลคนพิการจะยื่นรับคำขอรับสิทธิตามมาตรา 35 คนพิการที่อยู่ในอุปการะหรือดูแลต้องไม่สามารถประกอบอาชีพได้โดยเหตุอย่างใดอย่างหนึ่ง ดังต่อไปนี้   1. เป็นผู้เยาว์ 2. เป็นผู้สูงอายุตั้งแต่ 70 ปี ขึ้นไป 3. เป็นคนไร้ความสามารถหรือเสมือนไร้ความสามารถ 4. เป็นคนพิการซึ่งมีสภาพความพิการถึงขั้นไม่สามารถประกอบอาชีพได้ | - |  |  |

-8-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| **6. เงื่อนไขในการให้สิทธิและการขอรับสิทธิ** | 1. คนพิการหรือผู้ดูแลคนพิการ นายจ้างหรือเจ้าของสถานประกอบการและหน่วยงานของรัฐต้องยินยอมให้เจ้าหน้าที่ตรวจสอบหรือตรวจเยี่ยมสถานที่หรือกิจการที่ดำเนินการแล้ว หากพบว่าไม่เป็นไปตามระเบียบให้เจ้าหน้าที่แจ้งกรมส่งเสริมและพัฒนาคุณภาพชีวิตคนพิการ หรือสำนักงานพัฒนาสังคมและความมั่นคงของมนุษย์จังหวัด แล้วแต่กรณี เพื่อดำเนินการตามกฎหมายต่อไป  2. คนพิการหรือผู้ดูแลคนพิการที่ได้รับสิทธิจะจำหน่าย จ่ายโอนสิทธิ หรือให้บุคคลใดเช่าช่วงสิทธิแทนตนมิได้  3. กรณีผู้ดูแลคนพิการที่ได้รับสิทธิถึงแก่ความตาย ให้ผู้ดูแลคนพิการรายใหม่ที่มีชื่อเป็นผู้ดูแลในบัตรประจำตัวคนพิการเป็น ผู้ดำเนินการแทน  4. กรณีคนพิการที่ได้รับสิทธิถึงแก่ความตายสิทธิที่ได้รับย่อมเป็นอันสิ้นสุด  5. การยกเลิกสัญญา การต่อสัญญา การเปลี่ยน แปลงสัญญา ให้หน่วยงานของรัฐ นายจ้างหรือเจ้าของสถานประกอบการแจ้งหน่วยงานเพื่อทราบ (แจ้งต่อสำนักงานจัดหางานกรุงเทพฯ กรณีอยู่ในเขตกรุงเทพมหานคร และแจ้งต่อสำนักงานจัดหางานจังหวัดกรณีอยู่ในจังหวัดอื่น)  6. กรณีคนพิการหรือผู้ดูแลคนพิการเลิกกิจการก่อนสิ้นสุดสัญญา ให้หน่วยงานของรัฐ นายจ้างหรือเจ้าของสถานประกอบการจัดให้มีคนพิการหรือผู้ดูแลอื่นเข้ารับสิทธิแทนที่ | การดำเนินการตามข้อ 2 , 3 , 4 หรือ 6 ให้นายจ้างหรือเจ้าของสถานประกอบการจัดให้มี คนพิการหรือผู้ดูแลคนพิการอื่น เข้ารับสิทธิภายใน 45 วัน นับตั้งแต่วันที่มีการดำเนินการ |  |  |

-9-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| **7. หลักเกณฑ์ วิธีการ และเงื่อนไข**  7.1 การให้สัมปทาน | การให้สัมปทาน ให้ดำเนินการอย่างหนึ่งอย่างใด ดังต่อไปนี้  1. การให้ใช้ประโยชน์จากอาคาร สถานที่ หรือทรัพย์สิน ที่อยู่ในความดูแลหรือใช้ประโยชน์ของหน่วยงานของรัฐ นายจ้างหรือเจ้าของสถานประกอบการ  2. การให้สิทธิได้จำหน่ายสินค้าหรือบริการภายใต้ลิขสิทธิ์หรือเครื่องหมายการค้าของหน่วยงานของรัฐ นายจ้าง หรือเจ้าของสถานประกอบการ  3. การจัดสรรเวลาออกอากาศของสถานีวิทยุ สถานี โทรทัศน์ เคเบิลทีวี ซึ่งอยู่ในช่วงเวลาที่ประชาชนสามารถ รับฟังหรือรับชมได้อย่างแพร่หลาย และให้หมายความรวมถึงการจัดสรรพื้นที่ในเว็บไซต์ หรือเครือข่ายคอมพิวเตอร์  4. การให้สัมปทานอื่น ๆ ตามที่คณะอนุกรรมการส่งเสริมอาชีพคนพิการประกาศกำหนด  หน่วยงานของรัฐ  - กรณีหน่วยงานของรัฐอาจดำเนินการภายในองค์กรหรือภายนอกองค์กร ซึ่งหน่วยงานของรัฐมีสิทธิครอบครองหรือใช้ประโยชน์โดยการเช่าก็ได้ โดยให้หัวหน้าหน่วยงานของรัฐหรือผู้ซึ่งมีอำนาจอนุญาตให้ใช้ประโยชน์จากอาคาร สถานที่ หรือทรัพย์สินแห่งนั้น เป็นผู้อนุญาตและลงนามในสัญญาหรือข้อตกลงระหว่างหน่วยงานของรัฐกับคนพิการและผู้ดูแลคนพิการ | ระยะเวลาการดำเนินการตามกระบวนการพิจารณาอนุญาตมาตรา 35 จำนวน 38 วัน  - | นายจ้าง/เจ้าของสถานประกอบการ/หน่วยงานของรัฐ | ระยะเวลาตามที่กำหนด ในคู่มือประชาชนภายใต้พระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 |

-10-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| - มูลค่าการดำเนินงาน  - ระยะเวลาการให้ใช้สิทธิ | - ไม่น้อยกว่าอัตราที่กำหนดไว้ในกฎกระทรวง ว่าด้วยการกำหนดจำนวนคนพิการที่นายจ้างหรือเจ้าของสถานประกอบการ และหน่วยงานของรัฐจะต้องรับเข้าทำงาน และจำนวนเงินที่นายจ้างหรือเจ้าของสถานประกอบการจะต้องนำส่งเข้ากองทุนส่งเสริมและพัฒนาคุณภาพชีวิตคนพิการ พ.ศ. 2554  - ไม่น้อยกว่าหนึ่งปี | - |  |  |
| 7.2 การจัดสถานที่จำหน่ายสินค้าหรือบริการ | ต้องมีลักษณะและเงื่อนไข ดังต่อไปนี้  1. ตั้งอยู่ในสถานที่ซึ่งเห็นได้ง่าย และสะดวกต่อการจำหน่ายสินค้าหรือให้บริการ  2. มีสาธารณูปโภค และสิ่งอำนวยความสะดวกที่คนพิการเข้าถึงและใช้ประโยชน์ได้  3. มีสิ่งปลูกสร้างสำหรับใช้เป็นสถานที่จำหน่ายสินค้าที่มั่นคง ปลอดภัย โดยหน่วยงานของรัฐ นายจ้างหรือเจ้าของสถานประกอบการมีสิทธิครอบครองในสถานที่แห่งนั้น  4. มีขนาดพื้นที่เหมาะสมตามประเภทกิจการจำหน่ายสินค้าหรือบริการ  5. ได้รับการยกเว้นค่าเช่าพื้นที่และค่าใช้จ่ายอื่นที่เกี่ยวข้องตามที่คู่สัญญาตกลงกัน  6. ช่วงเวลาการจำหน่ายสินค้าหรือให้บริการให้เป็นไปตามเวลาเปิดและปิดทำการปกติของหน่วยงานของรัฐหรือสถานประกอบการแห่งนั้น หรือตามที่คู่สัญญาตกลงกัน | ระยะเวลาการดำเนินการตามกระบวนการพิจารณาอนุญาตมาตรา 35 จำนวน 38 วัน | นายจ้าง/เจ้าของสถานประกอบการ/หน่วยงานของรัฐ | ระยะเวลาตามที่กำหนด ในคู่มือประชาชนภายใต้พระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 |

-11-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| - มูลค่าการดำเนินงาน  - ระยะเวลาการให้สิทธิ | - ไม่น้อยกว่าอัตราที่กำหนดไว้ในกฎกระทรวงว่าด้วยการกำหนดจำนวนคนพิการที่นายจ้างหรือเจ้าของสถานประกอบการและหน่วยงานของรัฐจะต้องรับเข้าทำงาน และจำนวนเงินที่นายจ้างหรือเจ้าของสถานประกอบการจะต้องนำส่งเข้ากองทุนส่งเสริมและพัฒนาคุณภาพชีวิตคนพิการ พ.ศ. 2554  - การคำนวณมูลค่าให้เป็นไปตามอัตราอ้างอิงราคาในท้องตลาด กรณีไม่มีราคาในท้องตลาดมาอ้างอิง ให้เป็นไปตามอัตราที่ผู้รับการประเมินยื่นแบบชำระภาษาโรงเรือนและที่ดินของราชการส่วนท้องถิ่นแห่งนั้น หรือตามอัตราที่คณะอนุกรรมการส่งเสริมอาชีพคนพิการหรืออนุกรรมการส่งเสริมและพัฒนาคุณภาพชีวิตคนพิการประจำจังหวัดกำหนด  - กรณีนายจ้างหรือเจ้าของสถานประกอบการได้ดำเนินกิจการเกี่ยวกับเกี่ยวกับการให้เช่าอาคาร สถานที่หรือมีหลักฐานการให้เช่าจากผู้เช่ารายอื่นมาแสดงก็ให้นำอัตราค่าเช่านั้นมาคำนวณ  - ไม่น้อยกว่า 1 ปี  - กรณีหน่วยงานของรัฐ ให้หัวหน้าหน่วยงานของรัฐมีอำนาจอนุญาตภายใต้เงื่อนไขให้ใช้อาคารหรือสถานที่ของหน่วยงานของรัฐที่ได้กำหนดไว้ โดยได้รับการยกเว้นค่าเช่าและค่าธรรมเนียมอื่น และมีระยะเวลาตามสัญญาไม่น้อยกว่าหนึ่งปี | -  -  - |  |  |

-12-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| 7.3 การจัดจ้างเหมาช่วงงานหรือการจ้างเหมาบริการ  - ระยะเวลาของสัญญา  - การจัดทำเอกสารประกอบสัญญา | ต้องมีลักษณะและเงื่อนไข  1. เป็นการจ้างคนพิการหรือผู้ดูแลคนพิการโดยตรง  2. เป็นการจ้างที่มีลักษณะมุ่งผลสำเร็จของงานที่ว่าจ้างภายใต้ระยะเวลาที่กำหนดในสัญญาหรือข้อตกลง เช่น การรักษาความสะอาด งานความปลอดภัย งานสวน งานศึกษาวิจัย งานสำรวจ งานติดตามประเมินผล งานข้อมูล งานพิมพ์ งานผลิตเอกสาร งานผลิตสื่อประชาสัมพันธ์ งานผลิตสินค้าหรือบริการ งานก่อสร้าง หรืองานปรับปรุง สิ่งอำนวยความสะดวก เป็นต้น หรือลักษณะอื่นตามที่คณะอนุกรรมการประกาศกำหนด  - ให้เป็นไปตามที่คู่สัญญาตกลงกัน หากมีระยะเวลา มากกว่า 1 ปี ให้สำนักงานจัดหางานกรุงเทพ หรือสำนักงานจัดหางานจังหวัด ตรวจสอบและคำนวณมูลค่าตามสัญญาเป็นรายปี  - ต้องจัดทำเอกสารแนบท้ายสัญญาที่มีรายละเอียดเกี่ยวกับการประมาณด้านต้นทุน ค่าใช้จ่ายในการจัดการ และกำไร เพื่อประกอบพิจารณาของสำนักงานจัดหางานกรุงเทพ หรือสำนักงาน จัดหางานจังหวัด | ระยะเวลาการดำเนินการตามกระบวนการพิจารณาอนุญาตมาตรา 35 จำนวน 38 วัน | นายจ้าง/เจ้าของสถานประกอบการ/หน่วยงานของรัฐ | 1. ระยะเวลาตามที่กำหนดในคู่มือประชาชนภายใต้พระราชบัญญัติ การอำนวยความสะดวก ในการพิจารณาอนุญาตของทางราชการ พ.ศ. 2558  2. กรณีการจัดจ้างเหมาช่วงงานหรือจ้างเหมาบริการคนพิการหรือ ผู้ดูแลคนพิการทำงานสาธารณ ประโยชน์ควรระบุวัตถุประสงค์หรือผลสำเร็จของการดำเนินการ ในสัญญา |

-13-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| - มูลค่าการดำเนินงาน | - กรณีหน่วยงานของรัฐ ก่อนดำเนินการใน แต่ละปี ให้หัวหน้าหน่วยงานของรัฐมอบหมายเจ้าหน้าที่ กำหนดลักษณะงานที่เหมาะสมในองค์กรเพื่อมอบให้คนพิการ หรือผู้ดูแลทำแทนได้ และจัดสรรงบประมาณตามวงเงินที่กำหนด แล้วให้หัวหน้าเจ้าหน้าที่พัสดุของหน่วยงานติดต่อกับผู้รับจ้างเป็นรายกรณีโดยตรง เพื่อเสนอให้หัวหน้าหน่วยงานของรัฐนั้นเป็นผู้มีอำนาจอนุมัติ และแต่งตั้งคณะกรรมการจัดซื้อจัดจ้างและคณะกรรมการ ตรวจรับการจ้างตามระเบียบว่าด้วยการพัสดุ โดยวิธีกรณีพิเศษ  - ไม่น้อยกว่าอัตราที่กำหนดในกฎกระทรวงว่าด้วยการกำหนดจำนวนคนพิการที่นายจ้างหรือเจ้าของสถานประกอบการและหน่วยงานของรัฐจะต้องรับเข้าทำงาน และจำนวนเงินที่นายจ้างหรือเจ้าของสถานประกอบการจะต้องนำส่งเข้ากองทุนส่งเสริมและพัฒนาคุณภาพชีวิตคนพิการ พ.ศ. 2554  - กรณีหน่วยงานของรัฐอาจดำเนินการจ้างโดยวิธีกรณีพิเศษ โดยให้ดำเนินการภายในปีงบประมาณ และในกรณีที่มีข้อตกลงให้จ้างต่อเนื่อง ให้สัญญาหรือข้อตกลงดังกล่าว มีผลตั้งแต่ 1 ตุลาคม ของแต่ละปี |  |  |  |

-14-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| - การคำนวณมูลค่า | ให้กระทำได้ 2 กรณี ดังต่อไปนี้  1. กรณีกำหนดให้คนพิการหรือผู้ดูแลคนพิการเป็นผู้จัดหาวัสดุ อุปกรณ์ หรือเงินลงทุนตามลักษณะ ของงานที่จ้าง ให้พิจารณาเฉพาะในส่วนที่เป็นกำไรที่คนพิการหรือผู้ดูแลคนพิการจะได้รับเมื่อครบกำหนดสัญญาจ้างในปีนั้น  2. กรณีกำหนดให้นายจ้างหรือเจ้าของสถานประกอบการเป็นผู้จัดหาวัสดุ อุปกรณ์ หรือเงินทุนตามลักษณะของงานที่จ้าง ให้พิจารณาเฉพาะ ในส่วนที่เป็นค่าตอบแทนหรือค่าแรงงานที่คนพิการหรือผู้ดูแลคนพิการได้รับเมื่อครบกำหนดสัญญาจ้างในปีนั้น  - กรณีหน่วยงานของรัฐให้กำหนดวงเงินตามสัญญาหรือข้อตกลงที่จะจ้างในแต่ละครั้ง โดยพิจารณาตามความจำเป็นและความเหมาะสมตามลักษณะของงานและจำนวนคนพิการที่ต้องรับเข้าทำงาน |  |  |  |

-15-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| 7.4 การฝึกงาน | มีลักษณะและเงื่อนไข ดังต่อไปนี้  1. หลักสูตรการฝึกงานต้องมีสาระสำคัญเกี่ยวกับ การเพิ่มพูนความรู้ ทักษะ ประสบการณ์ ความชำนาญ การถ่ายทอดวิทยาการ เทคโนโลยี หรือองค์ความรู้ต่าง ๆ เพื่อให้คนพิการหรือผู้ดูแลคนพิการนำไปใช้ในการประกอบอาชีพได้  2. ระยะเวลาฝึกงานต้องไม่น้อยกว่าหกเดือน ทั้งนี้ ต้องไม่น้อยกว่าหกร้อยชั่วโมง หรือตามที่หน่วยงานของรัฐแห่งนั้นเห็นสมควรและมีการมอบวุฒิบัตรที่ออกโดยหน่วยงานที่รับฝึกงานแก่ผู้ผ่านการฝึกงานด้วย  3. หลักสูตรการฝึกงานของนายจ้างหรือสถานประกอบการต้องได้รับความเห็นชอบจากอธิบดีกรมพัฒนาฝีมือแรงงานหรือผู้ว่าราชการจังหวัดหรือผู้ซึ่งได้รับมอบหมาย แล้วแต่กรณี เว้นแต่หลักสูตรของเอกชนซึ่งได้รับการเห็นชอบจากทางราชการแล้วไม่ต้องขอความเห็นชอบตามระเบียบนี้อีก โดยก่อนดำเนินการให้ผู้แทนนายจ้างหรือสถานประกอบการเสนอเรื่องต่ออธิบดีกรมพัฒนาฝีมือแรงงานหรือผู้ว่าราชการจังหวัด  4. นายจ้างหรือเจ้าของสถานประกอบการอาจจัดฝึกงานเอง หรือมอบหมายให้หน่วยงานของรัฐหรือเอกชนเป็นผู้จัดฝึกงานแทนก็ได้ โดยรับผิดชอบค่าใช้จ่ายเกี่ยวกับการฝึกงาน เช่น ค่าสถานที่ฝึกที่พัก วัสดุอุปกรณ์ เอกสาร วิทยากรค่าพาหนะ และให้จ่าย | ระยะเวลาการดำเนินการตามกระบวนการพิจารณาอนุญาตมาตรา 35 จำนวน 38 วัน | นายจ้าง/เจ้าของสถานประกอบการ/หน่วยงานของรัฐ | ระยะเวลาตามที่กำหนด ในคู่มือประชาชนภายใต้พระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 |

-16-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| - เอกสารประกอบหลักสูตรการฝึกงาน | ค่าเบี้ยเลี้ยงหรือค่าอาหารแก่ผู้เข้ารับการฝึกงานตามที่ตกลงกัน ทั้งนี้ การฝึกงานในสถานประกอบการ ให้คนพิการหรือผู้ดูแลคนพิการ ได้รับเบี้ยเลี้ยงในอัตราไม่น้อยกว่าอัตราค่าจ้างขั้นต่ำ ตามกฎหมายว่าด้วยการคุ้มครองแรงงาน และมิให้เรียกเก็บค่าใช้จ่ายใด ๆ จากคนพิการหรือผู้ดูแลคนพิการ กรณีนายจ้างหรือเจ้าของสถานประกอบการมอบหมายให้หน่วยงานของรัฐหรือเอกชนเป็นผู้จัดฝึกงาน ให้ส่งสำเนาสัญญา หรือข้อตกลงแก่หัวหน้าสำนักงานจัดหางานกรุงเทพ หรือสำนักงานจัดหางานจังหวัด แล้วแต่กรณี  5. หน่วยงานของรัฐอาจจัดฝึกงานเองหรือจะสนับสนุนงบประมาณให้แก่หน่วยงานของรัฐอื่นหรือเอกชนเป็นผู้จัดฝึกงานแทนก็ได้ ซึ่งต้องไม่ใช่ภารกิจตามปกติของหน่วยงานของรัฐแห่งนั้น โดยให้หน่วยงานของรัฐรับผิดชอบค่าใช้จ่ายในการฝึกงาน เช่น ค่าสถานที่ ที่พัก วัสดุอุปกรณ์ เอกสารวิทยากร ค่าพาหนะ และค่าเบี้ยเลี้ยงหรือค่าอาหารแก่ผู้เข้ารับการฝึกงาน  - ให้นายจ้างหรือเจ้าของสถานประกอบการแจ้งจำนวนรายชื่อคนพิการหรือผู้ดูแลคนพิการ วิทยากร และรายการค่าใช้จ่าย ตลอดจนหลักสูตรให้สำนักงานจัดหางานกรุงเทพ หรือสำนักงาน จัดหางานจังหวัด แล้วแต่กรณี เพื่อดำเนินการตรวจสอบ และให้ความเห็นชอบก่อนการฝึกงาน |  |  |  |

-17-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| - มูลค่าการดำเนินงาน | - ไม่น้อยกว่าอัตราที่กำหนดในกฎกระทรวงกำหนดจำนวนคนพิการที่นายจ้างหรือเจ้าของสถานประกอบการและหน่วยงานของรัฐ จะต้องรับเข้าทำงาน และจำนวนเงินที่นายจ้างหรือเจ้าของสถานประกอบการจะต้องนำส่งเข้ากองทุนส่งเสริมและพัฒนาคุณภาพชีวิตคนพิการ พ.ศ. 2554 |  |  |  |
| 7.5 การจัดให้มีอุปกรณ์หรือสิ่งอำนวย ความสะดวก | มีลักษณะและเงื่อนไข ดังต่อไปนี้  1. หน่วยงานของรัฐ นายจ้างหรือสถานประกอบการ แห่งนั้น ได้รับลูกจ้างคนพิการ ซึ่งมีความต้องการจำเป็นพิเศษเฉพาะบุคคลที่ต้องการความช่วยเหลือเพื่อให้สามารถทำงานได้  2. หน่วยงานของรัฐ นายจ้างหรือสถานประกอบการ แห่งนั้น อาจจัดให้มีอุปกรณ์หรือสิ่งอำนวยความสะดวกให้แก่หน่วยงานของรัฐ นายจ้างหรือสถานประกอบการซึ่งมีคนพิการเข้าทำงานเป็นลูกจ้าง  3. การจัดให้มีอุปกรณ์หรือสิ่งอำนวยความสะดวก ได้แก่ การจัดให้มีขึ้นใหม่ หรือปรับปรุง สิ่งปลูกสร้าง หรือสิ่งอำนวยความสะดวกแก่คนพิการ โดยดำเนินการ ในสถานที่ของหน่วยงานของรัฐนายจ้างหรือเจ้าของประกอบการซึ่งรับคนพิการ เข้าทำงาน ทั้งนี้ ตามรายการที่กำหนดในกฎกระทรวง ที่ออกตามกฎหมายว่าด้วยการควบคุมอาคาร หรือกฎกระทรวง ที่ออกตามกฎหมายว่าด้วยการส่งเสริมและพัฒนาคุณภาพชีวิตคนพิการ | ระยะเวลาการดำเนินการตามกระบวนการพิจารณาอนุญาตมาตรา 35 จำนวน 38 วัน | นายจ้าง/เจ้าของสถานประกอบการ/หน่วยงานของรัฐ | ระยะเวลาตามที่กำหนดในคู่มือประชาชนภายใต้พระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 |

-18-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| - การสำรวจและออกแบบ  - มูลค่าการดำเนินงาน | 4. มิใช่อุปกรณ์หรือสิ่งอำนวยความสะดวกที่อาคารสำนักงานแห่งนั้นต้องอยู่ภายใต้บังคับของกฎกระทรวงตามข้อ ๓.  5. ต้องดำเนินการให้เสร็จสิ้นภายใน ๑ ปี  - หน่วยงานของรัฐ นายจ้าง เจ้าของสถานประกอบการ ดำเนินการสำรวจและออกแบบเกี่ยวกับการจัดให้มีอุปกรณ์หรือสิ่งอำนวยความสะดวก และเสนอแผนงาน โครงการที่มีรายละเอียดเกี่ยวกับรายการอุปกรณ์ ประมาณการค่าใช้จ่าย วงเงินงบประมาณที่ได้รับ และประโยชน์ที่คาดว่าจะได้รับ ยื่นต่อสำนักงานจัดหางานกรุงเทพ หรือสำนักงานจัดหางานจังหวัด แล้วแต่กรณี เพื่อตรวจสอบและให้ความเห็นชอบ  - ไม่น้อยกว่าอัตราที่กำหนดไว้ในกฎกระทรวง ว่าด้วยการกำหนดจำนวนคนพิการที่นายจ้างหรือเจ้าของสถานประกอบการและหน่วยงานของรัฐจะต้องรับเข้าทำงาน และจำนวนเงินที่นายจ้างหรือเจ้าของสถานประกอบการจะต้องนำส่งเข้ากองทุนส่งเสริมและพัฒนาคุณภาพชีวิตคนพิการ พ.ศ. 2554  - กรณีหน่วยงานของรัฐ การพิจารณาวงเงินสำหรับการจัดให้มีอุปกรณ์หรือสิ่งอำนวยความสะดวกสำหรับคนพิการให้พิจารณาตามความจำเป็นและเหมาะสมเพื่อให้คนพิการเข้าถึงและใช้ประโยชน์ได้ |  |  |  |

-19-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| 7.6 การจัดให้มีล่ามภาษามือ  - การสำรวจความต้องการ    - มูลค่าการดำเนินงานต้องการ | มีลักษณะและเงื่อนไข ดังต่อไปนี้  1. หน่วยงานของรัฐ นายจ้าง หรือเจ้าของสถานประกอบการแห่งนั้นมีคนพิการซึ่งความต้องการจำเป็นพิเศษที่จะต้องใช้บริการล่ามภาษามือเพื่อสนับสนุนหรือพัฒนาคุณภาพชีวิตคนพิการให้สามารถสื่อสารกับผู้บังคับบัญชาและเพื่อนร่วมงานได้อย่างมีประสิทธิภาพ  2. การจัดให้มีล่ามภาษามือในสัดส่วนหนึ่งคนต่อคนพิการทางการได้ยินหรือสื่อความหมายยี่สิบคน  - ให้หน่วยงานของรัฐ นายจ้างหรือเจ้าของสถานประกอบการ ดำเนินการสำรวจความต้องการจำเป็นพิเศษเฉพาะบุคคลเกี่ยวกับการให้บริการล่ามภาษามือ และเสนอแผนงานโครงการที่มีรายละเอียดเกี่ยวกับประมาณการค่าใช้จ่าย วงเงินงบประมาณ และประโยชน์ที่คาดว่าจะได้รับต่อสำนักงานจัดหางานกรุงเทพ หรือสำนักงาน จัดหางานจังหวัด  - ไม่น้อยกว่าอัตราที่กำหนดไว้ในกฎกระทรวง ว่าด้วยการกำหนดจำนวนคนพิการที่นายจ้างหรือเจ้าของสถานประกอบการและหน่วยงานของรัฐจะต้องรับเข้าทำงาน และจำนวนเงินที่นายจ้างหรือเจ้าของสถานประกอบการจะต้องนำส่งเข้ากองทุนส่งเสริมและพัฒนาคุณภาพชีวิตคนพิการ พ.ศ. 2554 | ระยะเวลาการดำเนินการตามกระบวนการพิจารณาอนุญาตมาตรา 35 จำนวน 38 วัน | นายจ้าง/เจ้าของสถานประกอบการ/หน่วยงานของรัฐ | ระยะเวลาตามที่กำหนดในคู่มือประชาชนภายใต้พระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 |

-20-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
|  | - กรณีหน่วยงานของรัฐ ให้กำหนดวงเงินในการจัดให้มีล่ามภาษามือ ให้พิจารณาตามความจำเป็นและเหมาะสมเพื่อประโยชน์ในการปฏิบัติหน้าที่ของคนพิการ |  |  |  |
| 7.7 การช่วยเหลืออื่นใด  - มูลค่าการดำเนินงาน | ดำเนินการได้ใน 2 กรณี ดังต่อไปนี้  - ให้การสนับสนุนด้านการเงิน วัสดุ อุปกรณ์ เครื่องมือ หรือทรัพย์สินอื่น ๆ  - ซื้อสินค้าจากคนพิการหรือผู้ดูแลคนพิการโดยตรง โดยมีวัตถุประสงค์เพื่อให้คนพิการหรือผู้ดูแลคนพิการได้ประกอบอาชีพ ฝึกอาชีพ เตรียมความพร้อมในการทำงาน หรือกิจกรรมที่เกี่ยวเนื่องกับการประกอบอาชีพ การมีงานทำหรือการมีรายได้ของคนพิการหรือผู้ดูแลคนพิการตามความจำเป็น  - ไม่น้อยกว่าอัตราที่กำหนดไว้ในกฎกระทรวง ว่าด้วยการกำหนดจำนวนคนพิการที่นายจ้างหรือเจ้าของสถานประกอบการและหน่วยงานของรัฐจะต้องรับเข้าทำงาน และจำนวนเงินที่นายจ้างหรือเจ้าของสถานประกอบการจะต้องนำส่งเข้ากองทุนส่งเสริมและพัฒนาคุณภาพชีวิตคนพิการ พ.ศ. 2554 | ระยะเวลาการดำเนินการตามกระบวนการพิจารณาอนุญาตมาตรา 35 จำนวน 38 วัน | นายจ้าง/เจ้าของสถานประกอบการ/หน่วยงานของรัฐ | ระยะเวลาตามที่กำหนด ในคู่มือประชาชนภายใต้พระราชบัญญัติการอำนวยความสะดวกในการพิจารณาอนุญาตของทางราชการ พ.ศ. 2558 |

-21-

|  |  |  |  |  |
| --- | --- | --- | --- | --- |
| **มาตรา/การดำเนินการ** | **วิธีปฏิบัติ** | **กำหนดเวลา** | **หน่วยงาน/**  **ผู้ที่รับผิดชอบปฏิบัติ** | **หมายเหตุ** |
| - การคำนวณมูลค่า | - การซื้อสินค้าหรือบริการจากคนพิการหรือผู้ดูแลคนพิการโดยตรง ต้องให้คนพิการหรือผู้ดูแลคนพิการมีกำไรจากการขายสินค้าหรือบริการ  - ให้นายจ้างหรือเจ้าของสถานประกอบการแสดงหลักฐานรายการค่าใช้จ่ายเพื่อประกอบการพิจารณาของสำนักงานจัดหางานกรุงเทพ หรือสำนักงานจัดหางานจังหวัด |  |  |  |

**จัดทำโดย สำนักงานปลัดกระทรวงแรงงาน สำนักเศรษฐกิจการแรงงาน กองการแรงงานนอกระบบ แรงงานสูงอายุ และแรงงานพิการ**

**พฤศจิกายน 2558**